
RAPORT PRIVIND SITUAŢIA HIDROMETEOROLOGICĂ

ŞI A CALITĂŢII MEDIULUI

în intervalul 07.08.2026, ora 08.00 – 08.08.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 08.08.2026, ora 08.00

RÂURI: 
I.N.H.G.A. a emis o ATENŢIONARE Hidrologică, cod galben, valabilă în intervalul 07.08.2026, ora 12:00 – 08.08.202,6 ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice Vişeu, Iza, Someş, Crişul Repede, Crişul Negru, Crişul Alb, Mureş, Bega, Timiş, Caraș, Nera, Cerna, Jiu, Olt, Argeş, Ialomiţa, Siret şi Jijia, cu posibile depăşiri ale COTELOR DE ATENŢIE, astfel:

COD GALBEN

În intervalul 07.08.2026, ora 12:00 – 08.08.2026, ora 12:00 pe râurile din bazinele hidrografice: Vişeu – bazin superior și afluenți bazin mijlociu și inferior, Iza – bazin superior și afluenți bazin mijlociu și inferior, Lăpuş – bazin superior și afluenți bazin mijlociu și inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someșul Mic – bazin superior şi afluenţi bazin mijlociu şi inferior (judeţele: Bihor şi Cluj), Crişul Repede – bazin amonte S.H. Ciucea şi afluenţii aferenţi sectorului aval S.H. Ciucea (judeţele: Cluj şi Bihor), Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş (judeţele: Bihor şi Arad), Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos (judeţele: Hunedoara şi Arad), Mureș – bazin amonte S.H. Glodeni și afluenții aferenţi sectorului aval S.H. Glodeni – amonte confluență cu râul Târnava (judeţele: Harghita, Mureş, Bistriţa Năsăud, Alba şi Cluj), Târnava Mică - bazin superior şi afluenţi bazin mijlociu şi inferior (judeţele: Harghita, Mureş şi Alba), Târnava Mare - bazin superior şi afluenţi bazin mijlociu şi inferior (judeţele: Harghita, Mureş, Braşov, Sibiu şi Alba), Mureş - afluenții aferenţi sectorului aval confluență cu râul Târnava (judeţele: Alba, Hunedoara, Arad şi Sibiu), Bega – bazin amonte S.H. Balinţ şi afluenţii aferenţi sectorului aval S.H. Balinţ – amonte S.H. Remetea (judeţele: Timiş şi Arad), Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj (judeţele: Caraş Severin şi Timiş), Caraş - bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior (judeţul Caraş Severin), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Jiu – bazin amonte S.H. Sadu și afluenții aferenţi sectorului aval S.H. Sadu – amonte confluență cu râul Gilort (judeţele: Hunedoara şi Gorj), Gilort - bazin superior şi afluenţi bazin mijlociu şi inferior (judeţul Gorj), Motru - bazin superior şi afluenţi bazin mijlociu şi inferior (judeţele: Gorj şi Mehedinţi), Olt – bazin amonte S.H. Micfalău și afluenții aferenţi sectorului aval S.H. Micfalău – amonte Ac. Ioneşti (judeţele: Harghita, Covasna, Braşov, Sibiu, Vâlcea şi Argeş), Olteţ – bazin superior (judeţele: Gorj şi Vâlcea), Argeș - bazin superior, Dâmbovița – bazin superior (judeţele: Argeş şi Dâmboviţa), Ialomița – bazin amonte S.H. Moroeni și afluenții aferenţi sectorului aval S.H. Moroeni – amonte S.H. Băleni, Cricovul Dulce (judeţele: Dâmboviţa şi Prahova), Prahova - bazin superior şi afluenţi bazin mijlociu şi inferior (judeţele: Prahova şi Ialomiţa), Buzău – bazin amonte Ac. Siriu și afluenţii aferenţi sectorului aval Ac. Siriu – amonte S.H. Baniţa (judeţele: Brașov, Covasna, Buzău și Prahova), Râmnicu Sӑrat - bazin superior şi afluenţi bazin mijlociu şi inferior (judeţele: Buzӑu şi Vrancea), Putna - bazin superior şi afluenţi bazin mijlociu şi inferior (judeţul Vrancea), Trotuș - bazin superior şi afluenţi bazin mijlociu şi inferior (judeţele: Harghita, Bacău, Neamţ, Covasna şi Vrancea), Bistrița – bazin amonte S.H. Cârlibaba și afluenții aferenţi sectorului aval S.H. Cârlibaba (judeţele: Suceava, Harghita, Neamţ şi Bacău), Moldova - bazin superior şi afluenţi bazin mijlociu şi inferior (judeţele: Suceava şi Neamţ), Suceava - bazin superior şi afluenţi bazin mijlociu şi inferior (judeţul Suceava), Siret – bazin amonte Ac. Rogojeşti şi afluenţii mici aferenţi sectorului aval Ac. Rogojeşti – amonte confuenţă cu râul Moldova (judeţele: Suceava, Botoşani, Iaşi şi Neamţ), Jijia - bazin superior şi afluenţi bazin mijlociu şi inferior (judeţele: Botoşani şi Iaşi).

Atenționarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale, care se pot produce cu probabilitate şi intensitate mai mare pe unele râuri mici din judeţele: Maramureş, Bistriţa Năsăud, Cluj, Alba, Suceava şi Neamţ.

Acest mesaj a fost transmis de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

· - ALBA, ARAD, ARGEŞ, BACĂU, BRAŞOV, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, PRAHOVA, SIBIU, SUCEAVA, TIMIŞ, VÂLCEA şi VRANCEA – ATENŢIONARE Hidrologică, cod Galben
Debitele au fost în creștere, ca urmare a precipitațiilor căzute în interval și propagării, pe râurile din bazinele hidrografice: Vișeu, Iza, Someșul Mare, Someșul Mic, Lăpuș, Arieș, Buzău, Trotuș, Bistrița, Moldova, Suceava, bazinele superioare ale Crișurilor, Mureșului, Târnavelor, Begăi, Timișului, Bârzavei, Carașului, Nerei, Cernei, Argeșului, bazinele superioare și mijlocii ale Jiului, Oltului și Ialomiței, cursul superior al Prutului și relativ staționare pe celelalte râuri din țară.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) în bazinul mijlociu și inferior al Prahovei și mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Suceava, Bârlad, bazinele mijlocii și inferioare ale Someșului, Mureșului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului și din bazinul superior al Argeșului.  

În interval au fost emise șase AVERTIZĂRI HIDROLOGICE pentru fenomene imediate și cinci ATENȚIONĂRI HIDROLOGICE pentru fenomene imediate.

Este în vigoare ATENȚIONAREA HIDROLOGICĂ Nr. 89 din 07.08.2026.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare, exceptând râurile din bazinele hidrografice: Someșul Mic, Cerna, Jiu, Vedea, Argeș, bazinele superioare ale Crișurilor, Timișului, Ialomiței, bazinul superior și mijlociu al Mureșului, bazinul mijlociu și inferior al Oltului, cursurile mijlocii și inferioare ale Buzăului, Trotușului, Bistriței, Moldovei, Sucevei, unde vor fi în creștere datorită precipitațiilor prognozate și propagării.

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE ATENȚIE, pe unele râuri din zonele de deal și munte, cu probabilitate mai mare pe cele din jumătatea de sud a țării.

Se menține în vigoare ATENȚIONAREA HIDROLOGICĂ Nr. 89 din 07.08.2026, până la ora 12:00.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE:
Debitul la intrarea în țară (secțiunea Baziaș) în intervalul 07 – 08.08.2026 a fost staționar, având valoarea de 1400 m3/s, sub media multianuală a lunii august (3900m3/s).

În aval de Porțile de Fier debitele au fost relativ staționare pe sectoarele Gruia – Corabia și Isaccea– Tulcea și în scădere pe sectorul Tr. Măgurele – Galați.

Debitul la intrarea în țară (secțiunea Baziaș) va fi staționar (1400 m3/s).

În aval de Porțile de Fier debitele vor fi staționare pe sectorul Gruia – Tr. Măgurele și în scădere pe sectorul Zimnicea - Tulcea. 

2. Situaţia meteorologică în intervalul 07.08.2026, ora 08.00 – 08.08.2026, ora 08.00

A.N.M. a emis o ATENŢIONARE Meteorologică, cod galben AVERTIZARE Meteorologică, cod Portocaliu: 

Mesaj 1

ATENŢIONARE Meteorologică, cod galben - valabilă în intervalul 07.08.2026, ora 10.30 – 08.08.2026, ora 10.00, vizând val de căldură persistent, temperaturi deosebit de ridicate, local caniculă, disconfort termic ridicat, noapte tropicală, în Dobrogea, cea mai mare parte a Munteniei și a Moldovei, sudul și vestul Olteniei, sud vestul și nord-vestul Transilvaniei, centrul și nordul Crișanei, conform căreia: Vineri (7 august) valul de căldură va persista în Dobrogea, cea mai mare parte a Munteniei și a Moldovei, sudul și vestul Olteniei, sud-vestul și nord-vestul Transilvaniei, centrul și nordul Crișanei. Se vor înregistra temperaturi deosebit de ridicate, local va fi caniculă, disconfort termic ridicat și indicele temperatură-umezeală (ITU) va atinge pragul critic de 80 de unități. Temperaturile maxime vor fi cuprinse între 31 și 37 de grade, iar cele minime vor fi de 20...21 de grade mai ridicate pe litoral până la 24 de grade, caracterizând o noapte tropicală.
AVERTIZARE Meteorologică, cod portocaliu - valabilă în intervalul 07.08.2026, ora 10.30 – 08.08.2026, ora 10.00, vizând val de căldură persistent și intens, caniculă, disconfort termic accentuat și noapte tropicală, în județele Arad și Timiș, conform căreia: Vineri (7 august) valul de căldură va fi persistent și intens în județele Arad și Timiș. Va fi caniculă, disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 39 de grade. Local noaptea va fi tropicală, cu temperaturi minime de 20...22 de grade.
Mesaj 2

ATENŢIONARE Meteorologică, cod galben - valabilă în intervalul 07.08.2026, ora 12.00 – 07.08.2026, ora 23.00, vizând instabilitate atmosferică, intensificări ale vântului, vijelii și averse torențiale însemnate cantitativ, în Banat, Crișana, Transilvania, cea mai mare parte a Moldovei și a Munteniei, nordul Olteniei, conform căreia: În intervalul menționat în Banat, Crișana, Transilvania, cea mai mare parte a Moldovei și a Munteniei, precum și în nordul Olteniei vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni (1...2 cm).

În intervale scurte de timp (1...3 ore), cantitățile de apă vor fi de 15...20 l/mp, iar îndeosebi în zonele montane, pe arii restrânse de 30...50 l/mp.

AVERTIZARE Meteorologică, cod portocaliu - valabilă în intervalul 07.08.2026, ora 12.00 – 07.08.2026, ora 23.00, vizând instabilitate atmosferică accentuată, intensificări ale vântului, vijelii puternice și averse torențiale importante cantitativ, în cea mai mare parte a zonei montane, Maramureș, nordul și nord-vestul Moldovei, conform căreia: În cea mai mare parte a zonei montane, în Maramureș, precum și în nordul și nord-vestul Moldovei vor fi perioade cu instabilitate atmosferică accentuată ce se va manifesta prin intensificări ale vântului, vijelii puternice (rafale de 70...90 km/h), averse torențiale importante cantitativ, grindină de medii și posibil mari dimensiuni (2...4 cm) și descărcări electrice. În intervale scurte de timp (1...3 ore) cantitățile de apă vor fi de 25...40 l/mp și izolat de peste 50 l/mp .
Mesaj 3

ATENŢIONARE Meteorologică, cod galben - valabilă în intervalul 08.08.2026, ora 10.00 – 08.08.2026, ora 21.00, vizând val de căldură persistent, caniculă, disconfort termic ridicat, în Banat, sudul Crișanei, vestul și sudul Olteniei, sud-vestul și centrul Munteniei, conform căreia: Sâmbătă (8 august) valul de căldură va persista în Banat, sudul Crișanei, vestul și sudul Olteniei, sud-vestul și centrul Munteniei. Va fi caniculă, disconfort termic ridicat, iar indicele temperatură-umezeală (ITU) va atinge pragul critic de 80 de unități. Temperaturile maxime vor fi de 35...36 de grade.
Mesaj 4

ATENŢIONARE Meteorologică, cod galben - valabilă în intervalul 08.08.2026, ora 12.00 – 08.08.2026, ora 21.00, vizând instabilitate atmosferică, intensificări ale vântului, vijelii și averse torențiale însemnate cantitativ, în cea mai mare parte a Olteniei, nordul Munteniei, sudul Transilvaniei și local la munte, conform căreia: În intervalul menționat, în cea mai mare parte a Olteniei, nordul Munteniei, sudul Transilvaniei și local la munte vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni (1...2 cm).

În intervale scurte de timp (1...3 ore), cantitățile de apă vor fi de 15...20 l/mp, iar îndeosebi în zonele montane, pe arii restrânse de 30...50 l/mp.

Notă: În jumătatea de sud a Moldovei, în Dobrogea și în estul Munteniei local vor fi intensificări ale vântului cu viteze în general de 40...60 km/h.

Aceaste mesaje meteorologice au fost transmise de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - ALBA, BACĂU, BRĂILA, BUZĂU, BIHOR, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, HUNEDOARA, IAŞI, IALOMIŢA, MEHEDINŢI, OLT, PRAHOVA, SATU-MARE, SIBIU, TELEORMAN, TULCEA, VASLUI, VRANCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 1
· - ARAD şi TIMIŞ – AVERTIZARE Meteorologică, cod Portocaliu – mesaj 1
· - ALBA, ARAD, ARGEŞ, BACĂU, BRAŞOV, BRĂILA, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, IALOMIŢA, MUREŞ, PRAHOVA, SATU-MARE, SĂLAJ, SIBIU, TIMIŞ, VÂLCEA, VASLUI şi VRANCEA – ATENŢIONARE Meteorologică, cod Galben – mesaj 2
•
- ALBA, ARAD, ARGEŞ, BACĂU, BRAŞOV, BOTOŞANI, BUZĂU, BIHOR, BISTRIŢA-NĂSĂUD, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MUREŞ, NEAMŢ, PRAHOVA, SIBIU, SUCEAVA, TIMIŞ, VÂLCEA, VASLUI şi VRANCEA – AVERTIZARE Meteorologică, cod Portocaliu – mesaj 2
•
- ARAD, CARAŞ-SEVERIN, DOLJ, GIURGIU, MEHEDINŢI, OLT, TELEORMAN, TIMIŞ, ILFOV şi Municipiul Bucureşti – ATENŢIONARE Meteorologică, cod Galben – mesaj 3
•
- ALBA, ARGEŞ, BRAŞOV, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MUREŞ, OLT, PRAHOVA, SIBIU şi VÂLCEA – ATENŢIONARE Meteorologică, cod Galben – mesaj 4
În ţară, valul de căldură s-a menținut, dar în special după-amiaza și seara vremea a fost în general instabilă. Pe arii extinse a fost caniculă și disconfort termic accentuat, cu indice temperatură-umezeală (ITU) peste pragul critic de 80 de unități. Temperaturile maxime s-au încadrat între 27 de grade la Bârnova și 39 de grade la Arad și Jimbolia. Au fost perioade cu înnorări accentuate, averse ce au avut și caracter torențial, descărcări electrice și intensificări de scurtă durată ale vântului (viteze la rafală în general de 45...65 km/h, cu vitezele cele mai mari, în jurul a 75 km/h, izolat, în județele Olt, Vaslui și Iași), pe arii relativ extinse în Maramureș, Crișana, Banat, Transilvania, Moldova, local în Oltenia și izolat în Muntenia și în extremitatea de vest a Dobrogei. În rest, cerul a fost variabil, chiar mai mult senin în a doua parte a nopții. Din măsurătorile primite de la rețeaua meteo și hidro și conform datelor radar s-au acumulat cantități de apă local de 15...30 l/mp și pe arii mai restrânse de peste 35...45 l/mp la munte (în special în Munții Apuseni, județul Alba), Crișana (județele Arad și Bihor), Transilvania (județul Cluj), Moldova (județul Vaslui) și în nordul Banatului (județul Timiș). Izolat au fost căderi de grindină de mici și medii dimensiuni, confirmate din date meteo și hidro și din surse externe pe raza județelor Mureș, Sibiu, Alba, Harghita, Cluj, Maramureș, Vaslui, Bacău, Brăila și Dâmbovița. Au fost și vijelii, consemnate de stații meteo din județele Mehedinți, Gorj, Olt, Cluj-Napoca, Mureș și Vaslui. La ora 06.00 se înregistrau valori termice cuprinse între 13 grade la Joseni și Miercurea Ciuc și 26 de grade la Constanța Dig.
Observație: au fost emise 36 mesaje pentru fenomene meteorologice periculoase imediate: 3 avertizări cod roșu, 21 avertizări cod portocaliu  și 12 atenționări cod galben .
La Bucureşti, valul de căldură a persistat, vremea a fost caniculară, disconfortul termic accentuat și indicele temperatură umezeală (ITU) a depășit pragul critic de 80 de unități. Cerul a fost variabil ziua și mai mult senin noaptea, iar vântul a suflat slab și moderat. Temperatura maximă a fost de 35 de grade la Afumați și Băneasa și de 36 de grade la Filaret. La ora 06.00 se înregistrau 18 grade la Băneasa, 21 de grade la Afumați și 22 de grade la Filaret.
3. Prognoza meteorologică în intervalul 08.08.2026, ora 08.00 – 09.08.2026, ora 08.00

În ţară, valul de căldură va persista în Banat, sudul Crișanei, vestul și sudul Olteniei, sud-vestul și centrul Munteniei. Va fi caniculă, disconfort termic ridicat, iar indicele temperatură-umezeală (ITU) va atinge pragul critic de 80 de unități. Local, disconfort termic și indice temperatură-umezeală (ITU) va fi și în restul Munteniei și în Dobrogea. Temperaturile maxime vor fi cuprinse între 23 de grade în nordul Moldovei și 36 de grade în Oltenia și în sud-vestul Munteniei, iar cele minime se vor încadra între 9 grade în depresiunile din estul Transilvaniei și 24 de grade pe litoral. Noapte tropicală va fi în Dobrogea și izolat Oltenia și Muntenia. În cea mai mare parte a Olteniei, nordul Munteniei, sudul Transilvaniei și local la munte vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni (1...2 cm). În intervale scurte de timp (1...3 ore), cantitățile de apă vor fi de 15...20 l/mp, iar îndeosebi în zonele montane, pe arii restrânse de 30...50 l/mp. În restul teritoriului cerul va fi variabil, local și temporar vântul va avea intensificări (viteze la rafală de în general de 40...60 km/h), iar manifestări de instabilitate atmosferică vor fi pe arii restrânse.
La Bucureşti, valul de căldură va persista, va fi caniculă, indicele temperatură-umezeală (ITU) va depăși ușor pragul critic de 80 de unități, astfel că disconfortul termic se va menține ridicat. Temperatura maximă va fi de 34...35 de grade, iar cea minimă de 17...19 grade. Cerul va fi variabil, iar după-amiaza va crește probabilitatea pentru înnorări temporar accentuate, intensificări ale vântului, vijelii (cu viteze de 40...55 km/h), averse (2...8 l/mp și izolat peste 10...15 l/mp) și descărcări electrice.
II.
CALITATEA APELOR
2.1. Pe fluviul Dunărea

Nu au fost semnalate evenimente deosebite.

2.2. Pe râurile interioare

Administrația Bazinală de Apă Mureș informează despre producerea unei poluări accidentale a râului Mureș, mal stâng amonte confluenței cu pârâul Budiului, în intravilanul Municipiului Tg. Mureș, în data de 07.08.2026, în jurul orei 12.00, cu apă uzată de culoare maronie și turbiditate crescută. Personal de specialitate din cadrul SGA Mureș s-a deplasat in teren pentru investigații si prelevări de probe de apă. Vom reveni cu informații.
2.3. Pe Marea Neagră
Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), la data de 06.08.2026, la staţiile cu indicativele B-30,TL-3,CS-3,TM-2. 

3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

